เลือก'อำพน'ฉลุยประธานบอร์ดธปท.
"อำพน" ขึ้นประธานบอร์ด ธปท. ส่วนอีก 2 รายได้ "ชาลี-ปลัดอุตฯ"
13 พ.ค. 2558

"อำพน" ขึ้นประธานบอร์ด ธปท. ส่วนอีก 2 รายได้ "ชาลี-ปลัดอุตฯ"
แหล่งข่าวจากกระทรวงการคลัง เปิดเผยว่า ที่ประชุมคณะกรรมการสรรหาประธาน และคณะกรรมการผู้ทรงคุณวุฒิ ธนาคารแห่งประเทศไทย (ธปท.) ที่มีนายสมพล เกียรติไพบูลย์ เป็นประธาน เมื่อวันที่ 12 พ.ค. ที่ผ่านมา ได้มีมติเลือกนายอำพน กิตติอำพน เลขาธิการคณะรัฐมนตรี (ครม.) เป็นประธานคณะกรรมการ ธปท.อีกวาระ
สำหรับคณะกรรมการผู้ทรงคุณวุฒิอีก 2 รายนั้น ที่ประชุมได้มีมติเลือกนายชาลี จันทนยิ่งยง รองเลขาธิการคณะกรรมการกำกับหลักทรัพย์และตลาดหลักทรัพย์ (ก.ล.ต.) และนางอรรชกา สีบุญเรือง ปลัดกระทรวงอุตสาหกรรม เป็นกรรมการผู้ทรงคุณวุฒิ แทนนายอนุสรณ์ ธรรมใจ คณบดีคณะเศรษฐศาสตร์ มหาวิทยาลัยรังสิต และนายคณิศ แสงสุพรรณ ผู้อำนวยการสถาบัน วิจัยนโยบายเศรษฐกิจการคลัง โดยกรรมการผู้ทรงคุณวุฒิที่ได้รับการคัดเลือกครั้งนี้ จะมีวาระในการดำรงตำแหน่งคราวละ 3 ปี